પરંતુ તાજેતરમાં ભારત સરકારે ધોરણ પાંચ અને ધોરણ આઠમાં વિદ્યાર્થીઓને નાપાસ કરવાની સત્તા શાળાઓને આપી છે અને તેનો અમલ ગુજરાત સરકાર પણ આવતા શૈક્ષણિક વર્ષથી કરવાની છે. ડો. શાહનું કહેવું છે કે વિદ્યાર્થીઓને ધોરણ આઠ સુધી નાપાસ ન કરવાની સરકારી નીતિને કારણે વિદ્યાર્થીઓ તો નચિંત થઇ જાય છે પરંતુ સાથે સાથે માતા-પિતા પણ નિશ્ચિંત હોય છે કે તેમનો દીકરો કે દીકરી ધોરણ આઠ સુધી તો નાપાસ થવાના જ નથી.